Perpustakaan Negara Albania

Perpustakaan Negara Albania () merupakan perpustakaan negara Albania yang beribu pejabat di Tirana. Ia telah ditubuhkan pada tahun 1920 dan dirasmikan pada 10 Disember 1922.

 Sejarah
Perpustakaan Negara Albania (PNA) merupakan institusi budaya nasional utama dan tertua di Albania. PNA mempunyai dua bangunan dan diurus dan berfungsi di bawah kuasa Kementerian Pelancongan, Budaya, Belia dan Sukan. PNA, terletak di Tirana, dipertanggungjawabkan untuk menjaga khazanah negara dengan mengumpul, memproses, memulih, memelihara dan menyediakan khazanah budaya bertulis rakyat Albania untuk orang ramai. Di peringkat kebangsaan, ia menguruskan pendidikan perpustakaan dan pendidikan profesional berterusan serta pusat penyelidikan kajian dalam bidang kepustakawanan, pengkatalogan di pusat penerbitan, agensi ISBN kebangsaan, dan satu-satunya pusat pemuliharaan dan pemeliharaan untuk koleksi khas. Ia telah mengumpulkan kira-kira 1,169.767 buah buku, terbitan bersiri, peta, atlas, mikrofilem dan bahan-bahan perpustakaan yang lain. Koleksi khas pula mempunyai nilai kepada negara selain budaya Eropah. Perpustakaan ini dibuka 72 jam seminggu kepada sesiapa sahaja yang berusia 16 tahun dan ke atas. Pengguna dibenarkan untuk menggunakan dan meminjam bahan-bahan yang terdapat di Perpustakaan. Laman sesawang Perpustakaan pula membenarkan pengguna untuk melakukan carian direktori selain perkhidmatan seperti OPAC, katalog digital dan koleksi digital. PNA juga menguruskan pameran, promosi buku, persidangan dan sebagainya. Sebagai institusi deposit negara, PNA menerbitkan Bibliografi Kebangsaan. PNA juga merupakan ahli kepada IFLA, LIBER, CENL, CDNL, The European Library dan telah dijemput secara rasmi untuk menjadi rakan kongsi dalam Perpustakaan Digital Dunia. DOMI, E. (2011). The National Library of Albania: Tradition and Modern Vision. Alexandria, 21(3), 15-24.

 Rujukan

Albania
Category:Perpustakaan di Albania
Category:Albania